
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 82 


12 Φεβρουάριου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρί¬ 
σκεται εντός του ρυμοτομικού σχεδίου του δήμου 
Βόλου (Ν. Μαγνησίας) και καθορισμός ειδικών 


όρων και περιορισμών δόμησης αυτού. 1 

Τροποποίηση ορίων οικισμού Σωστή Ν. Ροδόπης. 2 


ΑΠΟΦΑΣΕΙ Σ 

Αριθ. 703 (1) 

Χαρακτηρισμός ως διατηρητέου του κτιρίου που βρίσκε¬ 
ται εντός του ρυμοτομικού σχεδίου του δήμου Βόλου 
(Ν. Μαγνησίας) και καθορισμός ειδικών όρων και πε¬ 
ριορισμών δόμησης αυτού. 

Η ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου Π.Δ/τος της από 14/24.7.1999/Δ'580), 
όπως αντικαταστάθηκε με την παρ. 2 του άρθρου 3 του Ν. 
2831/2000 «Τροποποίηση των διατάξεων του Ν. 
1577/1985 “Γενικός Οικοδομικός Κανονισμός” και άλλες 
πολεοδομικές διατάξεις» (ΑΊ 40). 

2. Τις διατάξεις του άρθρου 29Ατου V. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του V. 2081/1992 (Α' 154) και 
τροποποιήθηκε με την παρ. 2α του άρθρου 1 του Ν. 
2469/1997 (Α'38). 

3. Την Υ6/31.10.2001 απόφαση Πρωθυπουργού και 
Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος, Χωροταξίας και Δημοσίων Έργων στους Υφυ¬ 
πουργούς Περιβάλλοντος, Χωροταξίας και Δημοσίων 
Έργων» (ΒΊ484). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 


διανομαρχιακού επιπέδου του Υπουργείου Περιβάλλο¬ 
ντος,Χωροταξίας και Δημοσίων Έργων (Α' 9). 

5. Την από 27.4.2000 αιτιολογική έκθεση της Διεύθυν¬ 
σης Πολεοδομικού Σχεδιασμού-Τμήμα Παραδοσιακών 
Οικισμών. 

6. Το υπ’ αριθ. 5224/2135/27.4.2000 έγγραφο της 
Δ/νσης Πολεοδομικού Σχεδιασμού-Τμήμα Παραδοσια¬ 
κών Οικισμών και το γεγονός ότι παρήλθε η τασσόμενη 
προθεσμία από τις διατάξεις του άρθρου 4 (παρ. 2) του Ν. 
1577/1985 όπως αυτό ισχύει,χωρίς να περιέλθουν στην 
ως άνω υπηρεσία τυχόν αντιρρήσεις των ενδιαφερομέ¬ 
νων. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται εντός του ρυμοτομικού σχεδίου του δήμου Βόλου (Ν. 
Μαγνησίας) επί των οδών Φιλελλήνων 21 και Κονταράτου 
στο οικοδομικό τετράγωνο 594, φερόμενο ως ιδιοκτησία 
Περσεφόνης Κονταράτου- Πορφύρη, όπως φαίνεται με 
κόκκινη διαγράμμιση στο σχετικό πρωτότυπο διάγραμμα 
σε κλίμακα 1:200 που θεωρήθηκε από τον Προϊστάμενο 
της Διεύθυνσης Τοπογραφικών Εφαρμογών με την 
703/2002 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση στην 
Εφημερίδα της Κυβερνήσεως. 

2. Ως διατηρητέο χαρακτηρίζεται το αρχικό κτίριο κα¬ 
θώς και οι μεταγενέστερες προσθήκες που εναρμονίζο¬ 
νται με αυτό. Οι μεταγενέστερες προσθήκες και τα υπάρ¬ 
χοντα προσκτίσματα καθ’ ύψο ή κατ’ επέκταση (γωνιακός 
εξώστης) που αλλοιώνουν το αρχικό κτίριο αφαιρούνται 
μετά από έγκριση της Επιτροπής Πολεοδομικού και Αρχι¬ 
τεκτονικού Ελέγχου (ΕΠΑΕ). Η αρχική μορφή των όψεων 
του χαρακτηριζομένου ως διατηρητέου κτιρίου όπως εμ¬ 
φανίζονται στα υπό κλίμακα 1:50 σχέδια όψεων δημοσι¬ 
εύονται με την παρούσα απόφαση. 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων 
του. 

4. Επιτρέπεται η επισκευή,ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου που χαρακτηρίζεται ως διατηρητέο, εφό- 

σον δεν αλλοιώνεται ο αρχιτεκτονικός χαρακτήρας του 
και δεν θίγονται τα διατηρητέα στοιχεία του. 

5. Αίτηση για προσθήκη αποστέλλεται απο την πολεο- 
δομική υπηρεσία, με γνώμη της ΕΠΑΕ, στην αρμόδια υπη¬ 
ρεσία του Υπουργείου Περιβάλλοντος, Χωροταξίας και 
Δημοσίων Έργων για ειδική ρύθμιση σύμφωνα με το άρ¬ 
θρο 4 του Ν. 1577/85, ως αυτό ισχύει, εφόσον δεν παρα¬ 
βλάπτεται το διατηρητέο κτίριο. 

6. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο διατηρητέο κτίριο. Επιτρέ¬ 
πεται μόνο η τοποθέτηση επιγραφών περιορισμένων δια¬ 
στάσεων, που πληροφορούν για την χρήση των χώρων 
του κτιρίου. 


7. Για οποιαδήποτε οικοδομική εργασία στο εξωτερικό 
και εσωτερικό του διατηρητέου κτιρίου και στον περιβάλ¬ 
λοντα χώρο του καθώς και για την τοποθέτηση επιγρα¬ 
φών,απαιτείται έγκριση της Επιτροπής Πολεοδομικού και 
Αρχιτεκτονικού Ελέγχου (ΕΠΑΕ). 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιανουάριου 2002 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

Αριθ. 2509 (2) 

Τροποποίηση ορίων οικισμού Σωστή Ν. Ροδόπης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 29 του Ν. 2831/2000 (ΦΕΚ 
140 Α') σε συνδυασμό με τις διατάξεις του Ν. 2503/97 
(ΦΕΚ 107 Α'). 

2. Τις διατάξεις του άρθρου 19 του Ν. 2508/97 (ΦΕΚ 124 
Α') σε συνδυασμό με τις διατάξεις του Π Δ/τος της 
24.4/3.5.85 (ΦΕΚ 181 Δ') όπως ισχύει. 

3. Την υπ’ αρ. 86/14.11.2001 απόφαση του Δημ. Συμ¬ 
βουλίου Σώστου με την οποία προτείνεται η τοπική τρο¬ 
ποποίηση της οριοθέτησης του οικισμού Σωστού που 
εγκρίθηκε αρχικά με την υπ’ αρ. 2791/10.7.96 απόφαση 
του Νομάρχη Ροδόπης (ΦΕΚ 790 Δ'). 

4. Την υπ’ αρ. 2/14.2001 σύμφωνη γνωμοδότηση του 
ΣΧΟΠ Ν. Ροδόπης (θέμα 2ον). 

5. Το από 12.12.2001 υπηρεσιακό σημείωμα του γεωλό¬ 
γου της Περιφέρειας Αθ. Παντράκη. 

6. Την υπ’ αρ. 81/21.12.2001 σύμφωνη γνωμοδότηση 
του ΣΧΟΠ Περιφέρειας Α.Μ. - Θ. (ομόφωνη). 

7. Την υπ’ αρ. 15/96 εγκύκλιο του ΥΠ.ΠΕ.ΧΩ.Δ.Ε. καθώς 
και το υπ’ αρ. 9192/2291/6.9.2001 έγγρ. του ΥΠ.ΠΕ.ΧΩ. 
Δ.Ε. / Δ/νση Νομοθ. Έργου. 


8. Τα λοιπά στοιχεία του φακέλου που εστάλησαν με το 
υπ’ αρ. 5805/00/23.3.2001 & 3260/25.9.01 έγγραφα της 
Δ/νσης Πολεοδομίας Ν. Ροδόπης. 

9. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού ή του προϋπολογισμού του Δήμου Σώστη, 
αποφασίζουμε: 

Άρθρο 1 

Την μερική τροποποίηση των ορίων του οικισμού Σώατη 
Ν. Ροδόπης που καθορίσθηκαν με την υπ’ αρ. 2791/ 
10.7.96 απόφαση του Νομάρχη, εντάσσοντας στα νέα 
όρια τα τμήματα 15-151-152-153-154-155-156-157-158- 
159-160-161-162- 23-22-21-20-19-18-17-16-15, 1-2-272- 
31-32-1 και 8-9-10-82-81-8, όπως φαίνεται στο συνημμένο 
σχετικό διάγραμμα κλίμ. 1:5000 που θεωρήθηκε από την 
προϊσταμένη της Λ/νσης ΠΕ.ΧΩ. στις 27.12.2001. 

Αρθρο 2 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως μαζί με το συνοδευτικό της διάγραμμα. 

Κομοτηνή, 27 Δεκεμβρίου 2001 

Ο Γενικός Γραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

